cyanic-selkie/wikianc huggingface dataset:
Doujutsu (Naruto)
Keupayaan
Keupayaan pertama Sharingan adalah ianya dapat digunakan untuk melihat aliran chakra dalam tubuh. Pemilik Sharingan dapat memastikan sama ada seseorang itu di bawah pengaruh Genjutsu atau tidak kerana mereka dapat melihat pergerakan chakra yang kucar-kacir dalam tubuh seseorang.
Keupayaan kedua Sharingan dan dianggap paling penting adalah keupayaan yang membenarkan penggunanya memiliki daya persepsi atau ramalan, membolehkan mereka mengenal pasti genjutsu dan bentuk lain pengunaan chakra walaupun tidak sehebat pengguna Byakugan. Melalui keupayaan daya meramal ini membolehkan mereka untuk mengumpul data secara terperinci dalam tempoh yang singkat iaitu berkemampuan membaca gerak bibir atau meniru pergerakan kecil seperti meniru pergerakan menulis. Apabila keupayaan Sharingan ditingkatkan, memiliki lebih banyak tomoe, ia membolehkan penggunanya mengesan pergerakan atau tindakan sesuatu objek yang bergerak dengan kelajuan yang tinggi yang membenarkan penggunanya membaca pergerakan musuh. Meskipun mereka dapat meramal pergerakan musuh atau mengetahui musuh akan menyerang, tubuh mereka berkemungkinan masih lagi tidak dapat menangkis serangan musuh.
Keupayaan Sharingan yang ketiga merupakan keupayaan yang menakjubkan kerana ia membolehkan penggunanya mengingati sebarang teknik ikatan tangan yang pernah dilihat oleh mereka (kecuali jika teknik tersebut dihasilkan melalui kekkei genkai). Penggunanya dapat mengingati sebarang teknik Ninjutsu, Genjutsu mahupun Taijutsu dengan ketepatan yang tinggi dan menggunakannya untuk diri sendiri atau mengubahsuaikannya menjadi teknik baru milik mereka sendiri contohnya; Uchiha Sasuke yang mengubahsuai teknik Singa Berantai. Untuk melakukan jutsu yang ditiru daripada pihak musuh bukanlah suatu perkara yang mudah. Seseorang pengguna Sharingan mesti memiliki keupayaan atau skil tinggi untuk melakukannya. Contoh terbaik adalah taijutsu yang dimiliki oleh Rock Lee. Ketika Sasuke cuba untuk meniru segala pergerakan teknik taijutsu milik Rock Lee, ia telah menyebabkan beban yang berlebihan kepadanya kerana Sasuke tidak pernah melakukan latihan yang sama seperti Rock Lee. Selain tahap skil fizikal dan kekkei genkai, Sharingan juga tidak dapat meniru teknik atau jutsu yang bergantung kepada faktor luaran seperti teknik seruan "Kuchiyose" jika mereka tidak memiliki kontrak dengan makhluk atau objek seruan tersebut.
Keupayaan terakhir Sharingan adalah memberikan kesan ilusi yang unik seperti genjutsu yang mempengaruhi pergerakan atau pemikiran seseorang (seperti hipnosis) melalui perhubungan dengan mata mereka. Apabila ianya digunakan bersama keupayaan lain Sharingan, ia membolehkan penggunanya meniru atau melakukan mimik setiap pergerakan yang dilakukan oleh musuh walaupun sebelum musuh melakukan pergerakkan tersebut, memperlihatkan seperti pengguna Sharingan tersebut mampu "melihat masa depan". Pengguna Sharingan yang berkemahiran tinggi mampu menggunakan teknik hipnosis ini dengan lebih berkesan dengan memerangkap musuh ke dalam suatu bentuk ilusi. Kekuatan kesan ilusi mata Sharingan bergantung pada tahap pengetahuan dan kebolehan mereka dalam penggunaan genjutsu.
Walaupun Sharingan menggunakan chakra penggunanya ketika diaktifkan, tahap chakra yang diperlukan ketika mengaktifkan Sharingan adalah tidak terlalu banyak serta mereka boleh membiarkan mata Sharingan mereka terus diaktifkan. Sebagai contoh, Uchiha Itachi sangat mahir dengan kebolehan ini dan mampu membiarkan Sharingan miliknya sentiasa dalam keadaan aktif dan hanya menyahaktifkannya selepas menggunakan Tsukuyomi ke atas Sasuke dan ketika melarikan diri dari JIraiya menggunakan Amaterasu. Namun lain pula yang berlaku sekiranya Sharingan dipindahkan kepada seseorang yang bukan berketurunan Uchiha, kesan penggunaan chakra jelas kelihatan menyebabkan mereka terpaksa menutupnya apabila tidak digunakan untuk mengelakkan pembaziran chakra seperti yang dilakukan oleh Kakashi Hatake atau Danzo.
Pengaktifan Sharingan
thumb|right|175px|"Sharingan" milik [[Sasuke Uchiha ketika mempunyai dua tomoe.]] Seperti yang diketahui, Sharingan hanya dapat diaktifkan di bawah pengalaman "tekanan perasaan" yang dilalui oleh seseorang klan Uchiha. Apabila dapat diaktifkan untuk pertama kali, ianya dapat digunakan aktifkan sesuka hati di waktu akan datang. Ia juga adalah tidak menjadi masalah untuk memindahkan Sharingan kepada orang lain seperti yang berlaku kepada Kakashi Hatake; di mana Kakashi menerima mata Sharingan kiri daripada Uchiha Obito. Oleh kerana itu, Sharingan milik Kakashi tidak dapat dinyahaktifkan. Penggunaan Sharingan bagi mereka yang bukan daripada keturunan klan Uchiha juga memerlukan chakra yang banyak. Oleh yang demikian, Kakashi akan sentiasa menutup mata Sharingan tersebut dengan pelindung dahi yang dipakainya untuk menjimatkan chakra. Kakashi juga memerlukan masa yang agak lama untuk mengumpul chakra setiap kali selepas menggunakan Sharingan secara berlebihan. Begitu juga yang dialami oleh Danzo di mana dia juga menggunakan kain pembalut luka untuk menutup mata Sharingan kanan yang dimilikinya daripada Uchiha Shisui. Danzo juga turut memiliki beberapa lagi Sharingan di tangan kanannya yang diperoleh dari mayat-mayat ahli klan Uchiha yang dibunuh secara beramai-ramai dengan kejam oleh Uchiha Itachi.
Pemindahan Sharingan daripada seseorang Uchiha yang masih hidup atau yang telah mati kepada Uchiha yang lain adalah satu-satunya langkah untuk mengelakkan mereka kehilangan daya penglihatan akibat penggunaan Mangekyo Sharingan yang berterusan. Pengguna Sharingan tersebut kemudiannya akan membangkitkan teknik Sharingan paling hebat iaitu mata "Mangekyou Sharingan Kekal Abadi". Hal ini terjadi kepada Uchiha Madara yang mengambil mata Mangekyou Sharingan milik adiknya Uchiha Izuna selepas matanya menjadi buta akibat terlalu kerap menggunakan kuasa Mangekyou Sharingan. Oleh yang demikian membuatkan Madara berjaya membangkitkan kuasa Mangekyou Sharingan yang lebih hebat iaitu Mangekyou Sharingan yang abadi.
Mangekyōu Sharingan
Mangekyōu Sharingan (万華鏡写輪眼) merupakan bentuk perubahan atau peningkatan kepada mata Sharingan yang asal. Ia memberikan keupayaan kepada penggunanya untuk menguasai jutsu yang lebih berkuasa dan teknik-teknik larangan. Mangekyō Sharingan memiliki perbezaan yang ketara jika dibandingkan dengan bentuk Sharingan asal terutamanya pada bentuk "tomoe". Berbeza dengan perubahan ke atas Sharingan asal, perubahan Mangekyō Sharingan berbeza daripada seorang pengguna kepada seorang pengguna yang lain. Itachi dan Kakashi memiliki bentuk yang roda kipas, Madara dan Izuna memiliki bentuk lebih terperinci kepada Sharingan biasa, manakal Sasuke pula memiliki bentuk seperti bintang.
Untuk mendapatkan Mangekyō Sharingan, seseorang pengguna Sharingan perlu mengalami tekanan perasaan atau emosi terhadap kehilangan seseorang yang rapat dengan mereka, kerana pengaruh pengalaman tersebut boleh digunakan untuk mengaktifkan Mangekyō Sharingan. Pengalaman melalui sejarah membuktikan, kebanyakkan ahli klan Uchiha yang memiliki Mangekyō Sharingan pernah melakukan pembunuhan sama ada ke atas ahli keluarga atau sahabat rapat mereka untuk memenuhi kriteria tersebut, namun bagaimana Kakashi mengaktifkan Mangekyō Sharingan miliknya adalah masih tanda tanya (perlu diambil perhatian bahawa, perbuatan membunuh seseorang yang rapat seperti ahli keluarga atau sahabat baik adalah tidak memadai untuk mengaktifkan Mangekyō Sharingan mereka, di mana seseorang pengguna Sharingan itu haruslah merasai perasaan kehilangan yang amat mendalam turut diperlukan seperti mana yang dialami oleh Sasuke Uchiha apabila dia mengaktifkan Mangekyō Sharingan miliknya).
melalui peredaran masa, penggunaan Mangekyō Sharingan yang berterusan akan memudaratkan daya penglihatan penggunanya hingga boleh mendatangkan kebutaan. Hanya dengan mengambil dan memindahkan mata pengguna Mangekyō Sharingan yang lain mampu mengembalikan daya penglihatan seseorang pengguna Mangekyō Sharingan yang mana kemudiannya akan mengaktifkan "Mangekyō Sharingan Kekal" (永遠の万華鏡写輪眼, Eien no Mangekyō Sharingan). Proses ini tidak hanya mengembalikan daya penglihatan penggunanya, malah akan membolehkan penggunanya memiliki kebolehan yang lebih hebat. Hanya terdapat tiga ninja yang masih hidup memiliki Mangekyō Sharingan iaitu: Madara Uchiha, Sasuke Uchiha dan Kakashi Hatake.
Variasi Mangekyō Sharingan
Uchiha Madara adalah ninja pertama dari puak Uchiha yang berjaya mengaktifkan Mangekyō Sharingan. Mata Mangekyō Sharingan miliknya berbentuk roda karang yang mempunyai bulatan di tengah-tengahnya. Madara menjadi buta apabila menggunakan Mangekyōu Sharingan secara berlebihan. Hanya selepas mengambil mata Mangekyō Sharingan milik adiknya iaitu Uchiha Izuna, barulah Madara dapat mengembalikan penglihatannya. Tindakan ini juga membolehkannya mengaktifkan Mangekyō Sharingan Abadi yang memberikannya kebolehan yang lebih berkuasa. Mangekyō Sharingan Abadi milik Madara berbentuk hampir sama dengan bentuk asalnya namun telah disatukan dengan bentuk Mangekyō Sharingan milik adiknya Izuna Uchiha.
Madara yang menyamar sebagai Tobi, telah menunjukkan penggunaan satu jutsu yang tidak lagi diberikan nama yang membolehkannya bergerak dari satu dimensi ke satu dimensi yang lain dengan mudah dan cepat mengikut kehendaknya. Madara juga turut memiliki kebolehan untuk menjadikan tubuh badannya boleh ditembusi dan membolehkannya mengekal sebarang bentuk serangan samada serangan dari sebarang jutsu dan serangan fizikal. Madara juga turut memiliki kebolehan yang menyamai teknik Kamui yang dimiliki oleh Kakashi Hatake di mana ianya membolehkan Madara memindahkan sesuatu objek atau hidupan ke suatu tempat dan kemudian menyerunya kembali. Namun begitu, kebolehan ini tidak diketahui sama ada ianya berasal daripada kebolehan Mangekyō Sharingan Abadi miliknya. Sewaktu pertembungan Tobi dan Naruto, Naruto berjaya memecahkan topeng Tobi menggunakan Rasengan berkat perancangan Hatake Kakashi sekaligus mendedahkan kebolehan mata Sharingan yang dimiliki Tobi dimana beliau bukanlah Madara yang sebenar, sebaliknya Tobi adalah bekas rakan sepasukan Kakashi di bawah didikan Namikaze Minato iaitu Uchiha Obito.
Uchiha Izuna turut memiliki Mangekyōu Sharingan sejurus selepas abangnya berjaya mengaktifkan Mangekyōu Sharingan miliknya. Mata Izuna mengambil bentuk tiga bar panjang yang menjauhi anak matanya. Matanya kemudian diambil oleh abangnya sendiri yang ingin mengembalikan penglihatannya. Menurut cerita yang disampaikan oleh Madara, Izuna sebenarnya menawarkan diri untuk menghadiahkan mata Mangekyōu Sharingan miliknya kepada Madara untuk kepentingan klan Uchiha. Kemampuan mata Mangekyōu Sharingan Izuna tidak diketahui berikutan kematiannya di usia yang masih muda.
Jutsu yang pertama dinamakan Tsukuyomi, sejenis genjutsu yang sangat berkuasa yang mampu menyeksa lawannya dalam tempoh berjam-jam lamanya namun hakikatnya teknik tersebut hanya memakan masa beberapa saat sahaja. Jutsu yang kedua dinamakan Amaterasu, sejenis jutsu yang mampu menghasilkan sejenis bara api berwarna hitam yang mampu membakar semua objek (dengan memfokuskan penglihatan kepada sesuatu objek yang ingin diserang) termasuklah api biasa itu sendiri sehingga menjadi debu. Dikatakan api teknik Amaterasu ini tidak dapat dipadam sehingga sasaran menjadi debu sepenuhnya. Jutsu yang terakhir dinamakan Susanoo, sejenis jutsu yang membolehkan Itachi menghasilkan satu objek lutsinar berbentuk tulang belulang menyerupai manusia gergasi. Keupayaan ini akan mewakili Itachi sebagai ganti apabila Itachi mahu menyerang dan menjadi perisai yang mampu menahan sebarang bentuk serangan dan menjadikannya pahlawan yang kebal.
Kesemua teknik ini memerlukan penggunaan chakra yang banyak dan bukan hanya membebankan penglihatan Itachi, malah menyebabkan kesakitan kepada tubuhnya. Ketika pertarungan terakhir di antara Itachi dan Sasuke, mata Itachi turut dilihat berdarah apabila menggunakan Mangekyōu Sharingan. Itachi turut memberitahu Sasuke bahawa dia mahu mengambil mata Sasuke untuk mengembalikan daya penglihatannya dan meningkatkan kuasanya. ketika pertarungan tersebut, Zetsu menyatakan bahawa Itachi menggunakan Mangekyōu Sharingan di mata kirinya untuk menggunakan Tsukuyomi dan menggunakan Mangekyō Sharingan di mata kanannya untuk mengaktifkan Amaterasu.
Uchiha Sasuke berjaya mengaktifkan Mangekyōu Sharingan miliknya setelah kematian abangnya, Itachi. Mangekyōu Sharingan milik Sasuke berbentuk bintang berbucu enam yang kelihatan seperti lambang model atom. Tidak seperti Mangekyō Sharingan yang lain (memiliki anak mata berwarna hitam dan latar warna mata berwarna merah), Mangekyō Sharingan milik Sasuke memiliki anak mata berwarna merah dan latar warna mata yang berwarna hitam.
Kebolehan pertama Mangekyōu Sharingan milik Sasuke ialah sejenis genjutsu yang masih tidak diberikan nama yang mana ianya mampu menewaskan "kekuatan dalaman" sasarannya.
Kebolehan yang kedua adalah teknik Amaterasu yang telah diimplankan oleh Itachi sebelum kematiannya ke mata Sasuke. Pertama kali Sasuke mengaktifkan Amaterasu tanpa kesedarannya, Mangekyōu Sharingan miliknya mengambil bentuk seperti Mangekyōu Sharingan milik Itachi. Hanya selepas dia menggunakan Amaterasu dengan kebolehannya sendiri, barulah ia mengambil bentuk Mangekyōu Sharingan miliknya sendiri. Beberapa karakter menyatakan bahawa Amaterasu milik Sasuke dilihat lebih "berkuasa" berbanding Amaterasu milik Itachi kerana Sasuke bukan sahaja mampu menghasilkan api berwarna hitam menggunakan Mangekyōu Sharingan di mata kanannya, malah turut mampu memadamkannya kembali menggunakan teknik Kagutsuchi. Sasuke turut mengalami keadaan yang sama seperti Itachi apabila dia menggunakan Amaterasu. Mata kanannya dilihat berada dalam keadaan hampir berdarah dan menyebabkan penglihatannya menjadi tidak stabil.
Kebolehan yang ketiga adalah kebolehan menggunakan teknik Susanoo, di mana Sasuke mampu mengawal penjelmaan objek lutsinar berbentuk tulang belulang manusia itu dengan hanya menghasilkan bahagian-bahagian tertentu seperti bahagian tulang rusuk atau bentuk penuh pahlawan tersebut untuk menyerang. Sasuke juga dilihat mampu menggunakan genjutsu yang memiliki kesan yang menyamai Tsukuyomi milik Itachi menggunakan Mangekyōu Sharingan miliknya. Seperti Tsukuyomi milik Itachi, teknik genjutsu tersebut cukup kuat untuk mematahkan "keupayaan" sasaran dan turut mengakibatkan sasarannya menjadi lumpuh. Namun begitu, teknik tersebut tidak diberikan nama dan tidak dapat dipastikan adakah ianya memiliki persamaan dengan teknik Tsukuyomi milik Itachi.
Kakashi berjaya mengaktifkan Mangekyōu Sharingan miliknya ketika pertembungan masa siri Naruto dan Naruto Shippuden. Menggunakan Mangekyōu Sharingan miliknya, membolehkan Kakashi menggunakan teknik yang mampu mengawal ruangan dimensi yang dinamakan Kamui. Teknik tersebut membolehkan Kakashi memindahkan sesuatu objek dari satu dimensi ke satu dimensi yang lain dengan memfokuskan matanya ke arah sasaran. Serangan menggunakan teknik tersebut memerlukan usaha yang tinggi untuk memfokuskan sasaran dengan tepat dan mengakibatkan Kakashi kehilangan tenaga yang banyak dan membuatkan dia tidak dapat bergerak setelah menggunakannya sebanyak tiga kali walaupun ketika berada dalam keupayaan maksimumnya dalam sesuatu masa. Tanda tanya mengenai bagaimana Kakashi berjaya membangkitkan Mangekyōu Sharingan adalah masih tidak diketahui dan Kakashi hanya menyatakan bahawa semua orang yang rapat dengannya telah pun tiada (mati).
Lihat juga
Senarai teknik Mangekyō Sharingan
Ranmaru-Kekkei Genkai
thumb|150px|right|Doujutsu yang dimiliki oleh Ranmaru|link=Special:FilePath/Ranmaru_kekkei_genkai.jpg Ranmaru memiliki Doujutsu Kekkei Genkai yang menghampiri ciri-ciri Byakugan. Ia memilikim kebolehan penglihatan telus, mengganggu funsi asas mata kekkei genkai dan penggunaan partikel chakura yang unik. Ranmaru memiliki kebolehan melihat secara telus dinding di pondok kecilnya untuk memerhatikan kawasan luar dan menggunakan genjutsu yang mampu memperdayakan Byakugan. Kebolehan nini tidak memiliki daya tinjauan seperti Byakugan, tetapi mampu mengekang kebolehan Byakugan. Penglihatan Ranmaru juga mampu mengesan musuh dengan mengesan chakura, pergerakan chakura dari jarak yang jauh dan memerhatikan perubahan chakura seseorang individu. Ia juga mampu mengesan berapa jumlah kehadiran mereka.
Penglihatan Ranmaru memiliki persepsi dan keupayaan menganalisis yang tidak seperti Sharingan, bernakna Ranmaru boleh menganalisis sebarang maklumat yang dilihat dan meramal tindakan musuh selanjutnya. Kebolehan ini memberikan sumbangan yang besar kepada Raiga yang bertarung hebat sebagai salah seorang Tujuh Pemedang Kabus. Ranmaru juga mampu melihat sumber nyawa seseorang, membolehkan dia memastikan Raiga yang abru tewas dalam pertarungan masih bernyawa dan membolehkan dia memindahkan sedikit nyawanya kepada Raiga. Apabila diaktifkan, mata Ranmaru akan bercahaya dengan warna kemerah-merahan untuk seketika.
Dōjutsu Mata Ketiga
Dōjutsu Mata Ketiga merupakan teknik yang dicuri oleh Hiruko menggunakan Teknik Chimera miliknya. Ciri-ciri doujutsu mata ketiga adalah mata berwarna merah dengan bentuk bulatan ditengahnya yang merupakan anak mata dengan empat garisan terkeluar darinya dan dua garisan tebal dipinggirnya. Kuasa ini dilihat mampu menguasai seseorang seperti yang berlaku kepada Kakashi. Satu tanda mucnul di dahi Kakashi sebelum hilang, dan kemuadian tubuh Kakashi dikuasai. Mata sasaran yang dikuasai akan bertukar menjadi warna kemerah-merahan.
Inspirasi
Konsep Dōjutsu berkemungkinan diambil dari inspirasi novel oleh Futaro Yamada pada tahun 1959 bertajuk "The Kōga Ninja Scrolls" (甲賀忍法帖, Kōga Ninpōchō) di mana ianya membabitkan dua klan ninja yang berperang mempunyai waris yang masing-masing memiliki kebolehan mutasi dōjutsu yang misteri.
Sumber
Jutsu (Naruto) Kekkei genkai 血継限界 Kekkei Genkai Дзюцу (Наруто)
Kord Shul, Qir and Karzin
Kord Shul, Qir and Karzin merupakan sebuah kawasan yang terletak di Iran.
Cogolludo
Cogolludo merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Persembahan Vokal Lelaki Terbaik (AIM)
Persembahan Vokal Lelaki Terbaik adalah salah satu kategori penting diberikan menerusi Anugerah Industri Muzik di mana berbentuk trofi mikrofon yang diberikan kepada penyanyi rakaman lelaki yang menerbitkan lagu dan album di dalam radar industri rakaman muzik Malaysia. Ia diberikan secara konsisten sejak mula diperkenal dan dianjurkan oleh Recording Industry Malaysia (RIM) dan Persatuan Industri Muzik Malaysia (PAIMM). Anugerah ini setara dengan anugerah Persembahan Vokal Wanita Terbaik yang diberikan kepada penyanyi wanita dan anugerah Persembahan Vokal Duo/Berkumpulan Terbaik yang diberikan kepada sekumpulan penyanyi lelaki atau wanita yang merakamkan album/lagu secara bersama. .
Senarai Artis yang menerima pencalonan menerusi persembahan Album Debut
Anuar Zain (1998)
Faizal Tahir (2007)
2000an
thumb|150px|[[Zainal Abidin Mohamad|Zainal Abidin]] thumb|150px|[[Faizal Tahir]] thumb|150px|[[Aizat Amdan]]
Nota Kaki
‡ = Sementara itu, sejak mula dianjurkan Anugerah Juara Lagu juga memberikan anugerah kategori Persembahan Terbaik yang dinilai menerusi corak persembahan & konsep lagu secara langsung, sebelum aspek vokal dikhususkan pada tahun 2002. Calon/Pemenang yang bertanda † adalah pemenang anugerah tersebut dari 1994 - 2001 menerusi lagu / dimuatkan dalam album yang sama dicalonkan di AIM
Kedua-dua anugerah di atas dipertandingkan secara terbuka dan tidak berasaskan jantina.
Kenyah
thumb|Tarian Sagak Laki berlatarbelakangkan ukiran Kenyah pada dinding Kaum Kenyah ialah salah satu kaum besar orang asli (Bumiputera) yang menetap secara luas di daerah Telang Usan dan Belaga dalam bahagian Miri, Kapit dan Bintulu di Sarawak, Malaysia serta minoriti di Kalimantan, Indonesia. Kaum ini digolongkan bersama-sama dengan kaum-kaum asal di Utara Sarawak seperti kaum Kayan, Penan, Kelabit, Lun Bawang lalu membentuk golongan yang lebih umum, iaitu kaum Orang Ulu(hanya di Sarawak). Di Kalimantan pula, Kaum Kenyah tergolong dalam istilah yang lebih besar iaitu kaum Dayak. Kaum Kenyah terdiri daripada kumpulan sub-kaum kecil seperti Kenyah Jamok, Kenyah Badeng, Kenyah Lepo' Tau, Lepo' Maut, Uma' Bakah, Lepo' Kulit, Kenyah Uma' Sambop, dan sebagainya. Kaum Kayan dan Penan dikatakan pada asalnya merupakan sub-kaum Kenyah berdasarkan sejarah nenek moyang iaitu Lenjau Suuh + Bawe'. Berikut adalah Nenek Moyang Kaum Kenyah. Laing  &  Aka Lorek (bali) |                                     Lorek Aka |                                        Apui |                                       Lenjau |                                       Masing |                                       Batang |                                        Batu |                                       Batang |                                        Suuh | Bawe’.............(Isteri 2)..............Lenjau............(Isteri 1)...Suling Uchat 2. Jiling – Lepo’ Badeng, Lepo’ Jamuk, Lepo’ Agak               1. Laing Suling |                                             (Lepo’ Badeng, Lepo’ Jamuk, Lepo’ Agak) 3. Ajan – Lepo’ Tau | 4. Madang – Lepo’ Tepu | 5. Olau – Uma’ Alim | 6. Jangin – Lepo’ Timai ngan Lepo’ Laang | 7. Uchat – Badeng | 8. Lahang – Kayan | 9. Apui – Lepo’ Tukung | 10. Lalo’ – Lepo’ Maut
Kampung Simpang Empat Gunong
Poskod
Poskod yang digunakan di Kampung Simpang Empat Gunong, Alor Setar, Kedah adalah 05150.
Kenyah
( Untuk keterangan lanjut sila rujuk kepada buku " Migration of Kenyah Badeng" by Vom Roy with an introduction by Dr. Tan Chee Beng published by Institute of Advanced studies University Malaya in 1993 dan Buku "Kenyah Badeng" dalam bahasa Kenyah Badeng oleh Vom Roy pada tahun 1988. Kedua buku ini cerita mengenai asal-usul semua Kenyah, Kayan dan Dayak lain. Buku ini ada di jabatan Muzium Sarawak dan juga boleh didapati dari Vom Roy.
Asal Usul
Asal usul Masyarakat Kenyah adalah di Dataran Tinggi Usun Apau sejak sekitar 1400 -1700 Masihi. Kaum Kenyah mula berpecah kepada sub-Kenyah kecil sekitar 1400-1600 Masihi iaitu bangsa Kenyah Jamok,Kenyah Badeng, Lepo' Tau, Lepo' Maut, Uma' Bakah, Lebu' Kulit, Kenyah Sambop, dan sebagainya. Di antara sub-kaum Kenyah yang ketara sekali berubah dari segi bahasanya ialah Kayan dan Penan. Namunpun begitu, terdapat sedikit persamaannya yang boleh difahami dan tidak jauh perbezaannya.
Semasa pemerintahan Raja Brooke, Masyarakat Kenyah telah berpecah kerana menentang penguasaan Rajah Brooke ke bahagian pedalaman Sarawak iaitu di Dataran Tinggi Usun Apau. Sebahagian Kenyah telah tinggal di kawasan hulu Baram dan berdamai dengan pemerintahan Rajah Brooke pada ketika itu. Sementara sebahagian lagi tidak mahu dijajah/diperintah oleh Rajah Brooke. Oleh itu, mereka telah diserang oleh Rajah Brooke di Tanah Tinggi Usun Apau. Penentangan mereka terhadap Rajah Brooke tidak mendapat sokongan kaum lain kerana Rajah Brooke menggunakan orang tempatan untuk menyerang Kaum Kenyah Usun Apau. Namunpun begitu, Kaum Kenyah dapat mempertahankan tanah air mereka dan dapat berdamai dengan wakil pemerintah Rajah Brooke di Marudi. Walaupun mereka telah berdamai dengan kerajaan pada masa itu, mereka telah diarahkan supaya berpindah lebih dekat dengan pusat bandar Marudi. Oleh kerana mereka tidak mahu diperintah oleh kerajaan pada masa itu, maka sebahagian daripada mereka berpakat untuk berpindah ke sempadan Sarawak-Kalimantan(Apo Kayan). Dari sempadan sekitar selepas konfrontasi Malaysia-Indonesia, mereka telah berpindah balik ke Malaysia iaitu di kawasan Belaga, Bintulu dan Baram. Kini, kaum Kenyah tinggal di sepanjang hulu Sungai Baram, Daerah Belaga, Bintulu dan Kalimantan. Kebudayaan masyarakat Kenyah adalah lebih kurang sama pada keseluruhannya. Penempatan mereka adalah di lembah sungai sepanjang hulu batang Baram, Usun Apau, Balui, kawasan Tinjar, dan ulu batang Rajang.
Pada lewat abad ke-20, bilangan kaum Kenyah dilaporkan terdiri daripada 23,000 orang. Mereka tinggal dekat kuala sungai dipangil Long dan mempunyai perhubungan yang rapat dengan kaum Kayan. Oleh itu, kaum Kenyah mempunyai budaya yang amat serupa dengan kaum Kayan, walaupun bahasa-bahasa mereka berbeza kerana mereka adalah bangsa Kenyah pada asalnya. Ekonomi tradisi Kenyah berdasarkan penanaman padi bukit di lereng/cerang hutan. Pokok-pokok hutan ditebang dan dibakar, dan padi ditanam antara abu-abunya.
Kumpulan Sub-etnik
Bangsa Kenyah terdiri daripada pelbagai jenis kumpulan sub-etnik dari dua negara berjiran iaitu Sarawak, Malaysia dan Kalimantan, Indonesia. Antaranya ialah:
Tradisi
Pada masa lampau, masyarakat asli Kenyah sering diserang oleh kaum-kaum berjiran dan pernah diserang oleh kuasa penjajah Barat(Pemerintahan Brooke) disebabkan penentangan mereka untuk tidak mahu diperintah oleh orang lain. Mereka juga pernah menyerang orang orang luar, seperti orang orang Iban dan sebaliknya, ataupun orang Kenyah sendiri dari daerah lain. Masyarakat asli Kenyah & Masyarakat asli Iban mempunyai ciri peperangan yang agak serupa, di mana masyarakat asli kenyah juga memotong kepala musuhnya dan membawa kepala musuhnya ke kampung dijadikan sebagai cenderamata keperwiraannya. Sekiranya seseorang itu mendapat kepala yang banyak maka orang itu merupakan orang yang disegani di kampung itu dan ramai wanita suka dengannya kerana dia adalah wira kampungnya. Selain itu, kepala yang telah diambil itu juga akan dijadikan bahan upacara 'Ule' Ayau" ketika upacara keramaian Penyembahan dalam adat tradisi.
Tempat menetap
Pada kebiasaannya masyarakat asli Kenyah membina rumah panjang mereka berdekatan dengan sungai, dimana sungai ini merupakan jalan untuk menghubung mereka dengan tempat lain mengunakan perahu, melain kan tempat untuk mencari rezeki sambilan, seperti menjala ikan, memasang bubu,memancing dan sebagainya.
Masyarakat asli Kenyah merupakan satu lagi masyarakat yang tinggal di dalam rumah panjang. Rumah panjang ini berfungsi seperti sebuah perkampungan. Biasanya, rumah panjang masyarakat asli Kenyah hanya terdapat satu di tempat yang sama dan segala-galanya diuruskan oleh seorang ketua rumah atau penghulu rumah panjang.
Rumah panjang masyarakat asli Kenyah merupakan sebuah rumah panjang berukuran sehingga 1,200 kaki yang didirikan di atas tiang-tiang kayu keras seperti Kayu Belian. Corak rumah panjang ini mengandungi satu deretan bilik-bilik keluarga di bahagian belakang dan sebuah serambi terlindung yang lebar di depan untuk bertindak sebagai ruang kerja yang umum serta sebagai lorong kampung.
Tetapi, kini dengan era moden yang kian mengembang pesat. Masyarakat moden Kenyah lebih cenderung menetap di bandar besar sebab adanya kemudahan awam seperti sekolah, hospital dan mata pencarian mereka tidak lagi bergantung kepada hasil tanaman dan hasil hutan seperti nenek-moyangnya. Hidup bandar sedikit sebanyak telah mengubah prinsip generasi baru Kenyah yang sudah melupakan asal usul mereka adalah di kawasan pedalaman. Hidup harmoni dengan alam.
Kepercayaan
Pada tradisinya masyarakat Kenyah merupakan masyarakat yang percaya kepada kepercayaan animisme(ADAT APAU LAGAN DAN BUNGAN) di mana mereka percaya bahawa semua yang ada disisi mereka mempunyai roh yang sendiri. Masyarakat asli Kenyah amat percaya kepada tanda-tanda alam, di mana setiap keanehan alam akan memberi makna atau maksud. Kehidupan harian masyarakat asli Kenyah secara amnya di tentukan oleh kepercayaan tersebut.
Tetapi sejak datangnya mubalih-mubalih Kristian dan menyebar agama Kristian pada mereka, kepercayaan ini tidak lagi di pegang kerana ianya amat susah diikuti, banyak pantang larang berbanding agama Kristen. Pada masa sekarang majoriti masyarakat moden Kenyah kebanyakkan beragama Kristian.
Ekonomi
Masyarakat asli Kenyah bergantung sistem barter, tetapi terdapat juga kesan sejarah dimana mereka mengunakan mineral asli sebagai matawang. Masyarakat Kenyah juga ada menjumpai besi keluli dan membuat alat parang, kapak dan tombak dari hasil bumi yang dperolehi sendiri. Masyarakat Kenyah juga bergantung kepada hasil tanaman seperti padi bukit, buah-buahan, sayur-sayuran hutan, getah dan sebagainya. Masyarakat asli Kenyah juga memburu dan mereka merupakan pemburu yang cekap di hutan. Hasil buruan akan di kongsi bersama.
Kegiatan Ekonomi
Masyarakat Kenyah merupakan penanam padi huma yang sangat aktif dan berpengalaman sejak berabad-abad lagi. Penanaman padi huma sangat sesuai untuk dijadikan sumber ekonomi kerana tanaman ini tidak memerlukan sistem saliran yang rumit dan boleh ditanam di kawasan yang berbukit-bukau. Hal ini sangat sesuai dengan keadaan tempat tinggal masyarakat tersebut di pedalaman. Setiap keluarga akan mengusahakan tanah mereka sendiri atau secara berkelompok. Setelah musim menuai, masyarakat ini akan menyambut pesta menuai yang dikenali sebagai Lepa Ajau atau U'o Ajau. Kegiatan berburu dan memungut hasil hutan juga dijalankan oleh orang Kenyah yang menduduki kawasan pedalaman. Hasil-hasil hutan adalah seperti jelutung, dammar, dan rotan. Mereka akan menukar hasil hutan ini dengan barang keperluan harian termasuk beras dan garam antara suku etnik yang lain. Orang Kenyah yang banyak melibatkan diri dalam kegiatan pertanian ini juga giat menanam jagung, ubi kayu dan tembakau. Sekitar tahun 70-80an masyarakat Kenyah sering terlibat dalam rusuhan terhadap projek balak yang memusnahkan hutan mereka. Penentangan itu menandakan adanya kesedaran yang tinggi dalam kalangan bangsa peribumi di Sarawak. Namun penentangan mereka tidak mendapat perhatian masyarakat luar, malah selalau disalahtafsirkan sebagai pengganggu rancangan ke arah kemajuan. Padahal masyarakat Kenyah dan beberapa bangsa peribumi lain di Sarawak pada waktu itu menentang kerana mereka ingin memelihara hutan yang sekian lama menjadi tempat dan sumber kehidupan mereka.
Kesenian
thumb|387x387px|Seni Kenyah pada dinding rumah masyarakat Kenyah
Masyarakat Kenyah mempunyai nilai kreativiti yang sangat tinggi. Nilai kreativiti ini dapat dilihat melalui bakat kesenian mereka seperti ukiran, tarian, alat muzik, dan lagu-lagu tradisional.
Masyarakat Kenyah juga terkenal dengan tarian-tarian mereka. Antaranya Datun Julud. Hampir setiap majlis-majlis di Sarawak akan disajikan dengan tarian Datun Julud. Tarian ini dipersembahkan oleh sebilangan kaum wanita yang dilengkapi dengan pakaian tradisional kaum Kenyah dan kirip (bulu burung Kenyalang atau Tebengang dalam Bahasa Kenyah) akan disarungkan pada jari-jemari para penari. Saga’ atau Kanjet yang biasa dipersembahkan secara solo dan tarian Kanjet Ajai. Kepelbagaian tarian kaum Kenyah ini menunjukkan mereka sangat berbakat dalam kesenian.
Hal ini juga terpapar jelas dengan kewujudan alat muzik ciptaan mereka. Sambe’ atau Sampe’ (istilah yang lebih dikenali: Sape’) yang sangat popular di seluruh dunia merupakan alat muzik yang tidak dapat dipisahkan dari masyarakat Kenyah. Pelbagai irama yang terkenal seperti Leleng, Suling Apoi, Pemung Jae, dan banyak lagi adalah irama-irama tradisional yang digemari oleh masyarakat Kenyah sejak dahulu lagi sebelum alat muzik ini diperkenalkan dalam peringkat kebangsaan mahupun antarabangsa.
Akhir sekali, lagu-lagu tradisional. Masyarakat Kenyah merupakan penyanyi-penyanyi tradisional yang hebat. Mereka sering melakukan nyanyian secara berkomuniti pada saat pertemuan, majlis keramaian, ataupun sewaktu kegiatan ekonomi(berladang, mendayung perahu, dll). Pengalaman mereka dalam nyanyian secara komuniti sangat luas sehingga mereka berupaya untuk menciptakan harmoni suara dalam lagu mereka termasuk suara dua(second voice), suara rendah/suara bass dan sebagainya. Antara lagu yang sering dinyanyikan adalah seperti lagu Lan E, Pabat Pibui, Keniruk, Suket, dll.
Pautan Luar
http://www.pkks.org http://www.kebana.com.my http://amaitebun.blogspot.com http://rensraul.blogspot.com
Behrud
Behrud merupakan sebuah kampung yang terletak di daerah Ordubad, Azerbaijan.
Kalat, Dashti
Kalat, Dashti merupakan sebuah kawasan yang terletak di Iran.
Bédeille, Ariège
Bédeille  ialah komun di jabatan Ariège di Midi-Pyrénées di barat daya Perancis.
Féneyrols
ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Sekolah Kebangsaan Seri Baru
Pada 2022, Sekolah Kebangsaan Seri Baru memiliki 118 pelajar lelaki dan perempuan. Ia mempunyai seramai 13 orang guru dan 4 Anggota Kumpulan Pelaksana (AKP)
Khambhalia
Khambhalia ialah sebuah bandar dan perbandaran dalam daerah Jamnagar di negeri Gujarat, India.
PSPS Pekanbaru
Selepas menamatkan pada kedudukan ketiga di dalam Liga 3 (Indonesia) 2013-2014, PSPS telah diangkat ke Liga 2 (Indonesia) pada musim 2009-2010. Mereka bermain di dalam Stadium Rumbai berkapasiti 20,000.
Třebešice (Daerah Kutná Hora)
Třebešice merupakan sebuah kampung dan kawasan perbandaran yang terletak di wilayah Kutná Hora, wilayah Bohemia Tengah, Republik Czech.
Khambhalia
Demografik 2001
Menurut bancian India pada tahun 2001, Khambhalia memiliki bilangan penduduk seramai 36,459. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.
PSPS Pekanbaru
Sejarah
Sebelum Sriwijaya FC diasaskan, PSPS bersama-sama dengan PSMS Medan adalah pasukan-pasukan yang mempunyai reputasi terbaik di Sumatera. Mereka mempunyai zaman kegemilangan mereka semasa musim 2002-2004 apabila kebanyakan daripada pemain kebangsaan mereka, seperti Kurniawan Dwi Yulianto, Hendro Kartiko dan Uston Nawawi bermain di sana. PSPS telah mula jatuh semenjak mereka berada di Divisyen Premier bsebelum naik semula ke Liga Super pada musim 2009-10. Pada 2021, PSPS Pekanbaru diambil alih oleh pengusaha asal Malaysia, Norizam Tukiman sekaligus pemilik Kelantan FC.
Penyokong
Penyokong PSPS Pekanbaru menggelarkan diri mereka Curva Nord 1955.
George Habash
George Habash (جورج حبش) juga dikenali dengan gelaran laqab "al-Hakim" (Arab: الحكيم — yang bijaksana atau yang pakar) (2 Ogos 1926 – 26 Januari 2008) adalah seorang rakyat nasionalis Palestin. Habash, seorang penganut Kristian Palestin, telah dilabel sebagai pengganas oleh barat, namun pada hakikatnya beliau adalah Barisan Pembebasan Popular Palestin. Beliau juga mempelopori serangan ke atas Israel menggunakan taktik kaedah serangan dari pesawat ala Timur Tengah. Sepanjang hidupnya, beliau menyokong penggunaan nilai keganasan terhadap Israel. Habash berkhidmat sebagai Setiausaha Agung kepada Barisan Pembebasan Popular Palestin sehingga tahun 2000, berikutan tahap kesihatannya yang semakin buruk telah memaksanya untuk mengundurkan diri. Beliau meninggal dunia di Amman, Jordan pada tahun 2008.
Triharjo, Wates, Kulon Progo
Triharjo merupakan sebuah desa di kecamatan Wates, Kulon Progo, Daerah Istimewa Yogyakarta, Indonesia.
Finhan
ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Kesan Joule-Thomson
Dalam termodinamik, kesan Joule-Thomson atau kesan Joule-Kelvin atau kesan Kelvin-Joule atau pengembangan Joule-Thomson menjelaskan perubahan suhu gas atau cecair apabila ia dipaksa melalui satu injap atau palam poros sementara ia kekal ditebat supaya tidak ada haba yang dipindahkan kepada persekitaran. Prosedur ini dipanggil proses mendikit atau proses Joule-Thomson. Pada suhu bilik, semua gas kecuali hidrogen, helium dan neon menyejuk sewaktu pengembangan oleh proses Joule-Thomson.
Kesan ini dinamakan bersempena James Prescott Joule dan William Thomson, Baron Pertama Kelvin, orang yang telah menemui kesan ini pada tahun 1852 susulan daripada kerja yang lebih awal oleh Joule berkenaan pengembangan Joule, di mana satu gas melalui pengembangan bebas di dalam vakum.
Dalam uji kaji Joule, gas mengembang di dalam vakum dan penurunan suhu sistem ini adalah sifar sekiranya gas itu adalah gas ideal.
Proses mendikit memiliki kepentingan teknikal tertinggi. Ia merupakan teras kepada mesin-mesin terma seperti peti sejuk, pendingin hawa, pam haba dan pencecair. Selain itu, mendikit adalah proses tak berbalik asas. Pendikitan yang disebabkan oleh rintangan aliran dalam talian bekalan, penukar haba, penjana semula dan komponen-komponen lain dalam mesin-mesin (terma) adalah punca-punca kerugian yang mengehadkan prestasinya.
Penerangan
Proses mendikit berjalan sepanjang garis entalpi malar ke arah tekanan menurun, bermakna proses ini berlaku dari kanan ke kiri gambar rajah T-P. Sedang kita teruskan sepanjang garisan entalpi malar daripada tekanan yang cukup tinggi, suhu meningkat sehinggalah mencapai suhu penyonsangan. Selepas ini, ketika bendalir meneruskan pengembangannya, suhu menurun. Jika kita lakukan yang demikian bagi beberapa entalpi malar dan gabungkan titik-titik songsangan, kita akan memperoleh garis penyonsangan. Garis ini bersilang dengan paksi T pada beberapa suhu yang dinamakan suhu penyonsangan maksimum. Bagi hidrogen suhu ini adalah -68 °C. Dalam penyejukan mampatan wap, kita perlu mendikit gas dan menyejukkannya pada masa yang sama. Ini menimbulkan masalah bagi bahan-bahan yang suhu penyonsangan maksimumnya berada di bawah suhu bilik. Oleh itu hidrogen perlu disejukkan terlebih dahulu hingga ke bawah suhu penyonsangannya agar proses mendikit menyebabkan penyejukan.
Interpretasi termodinamik uji kaji ini:
Jika kita anggap bahawa jumlah gas tertentu telah melalui plag poros, jadi tekanan dan suhu di sebelah kiri plag poros ialah P1 dan T1 dan tekanan tertentu V1
Di sebelah kanan jumlah gas yang sama akan berada pada tekanan P2, suhu T2 dan akan mengambil ruang V2.
Sedang gas dimampatkan kerja yang dilakukan ke atas gas ialah P1V1 dan kerja dilakukan yang terhasil oleh gas sewaktu pengembangan ialah P2V2. Ini memberikan perkaitan kerja yang dilakukan sebagai W = P2V2 - P1V1.
Kampung Suka Menanti
Kampung Suka Menanti merupakan sebuah kampung yang terletak di Alor Setar, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Suka Menanti, Alor Setar, Kedah adalah 05150.
Tekanan wap
Tekanan wap boleh menjadi petunjuk kepada kadar pengewapan sesuatu cecair. Ia menggambarkan kecenderungan zarah-zarah untuk terlepas daripada cecair (atau pepejal). Sesuatu bahan yang mempunyai tekanan wap yang tinggi pada suhu biasa/bilik dinamakan bahan mudah meruap. Tekanan wap sesuatu bahan meningkat pada kadar yang tidak linear dengan suhu, dan ini dinyatakan dalam hubungan Clasius-Clapeyron.
Takat didih sesuatu cecair pada tekanan atmosfera (juga dinamakan takat didih biasa) ialah suhu apabila tekanan wap cecair tersebut menyamai tekanan atmosfera ambien. Apabila suhu semakin meningkat, tekanan wap akan mengatasi tekanan atmosfera dan ini membolehkan cecair terangkat untuk membentuk buih-buih dalam bahan tersebut.Tekanan yang lagi tinggi (dan juga suhu yang lebih tinggi) diperlukan untuk membentuk buih-buih pada dasar cecair, ini adalah kerana semakin dalam sesuatu cecair, semakin tinggi tekanan yang dikenakan oleh cecair.
Tekanan wap untuk setiap satu komponen dalam sesuatu campuran menyumbang kepada keseluruhan tekanan dalam sistem tersebut, dan ini dinamakan tekanan wap separa. Contohnya, udara pada aras laut yang tepu dengan wap air pada suhu 20 °C mempunyai tekanan wap separa air sebanyak 24 mbar, tekanan wap separa nitrogen sebanyak 780 mbar, tekanan wap separa oksigen 210 mbar dan tekanan wap separa argon 9 mbar.
Sekolah Kebangsaan Tapak Semenang
Sekolah Kebangsaan Tapak Semenang atau nama ringkasnya SK Tapak Semenang, merupakan sebuah sekolah kebangsaan yang terletak di Kampung Tapak Semenang, Mukim Teluk Bharu, Teluk Intan, Perak Darul Ridzuan.
Pada 2017, Sekolah Kebangsaan Tapak Semenang memiliki 34 murid aliran perdana dan 5 orang murid prasekolah, menjadikan jumlah keseluruhan murid seramai 39 orang. Sekolah ini mempunyai 13 orang guru, 2 orang anggota kumpulan pelaksana, 3 orang pekerja swasta dan 4 orang sekuriti (2 orang syif siang, 2 orang syif malam).
Bermula tahun 2017, SK Tapak Semenang yang sebelum ini dibawah Pejabat Pendidikan Hilir Perak telah ditukarkan dan diletakkan dibawah Pejabat Pendidikan Bagan Datuk setelah pemukiman kawasan disusun semula.
Barisan Pentadbir
Guru Besar - Puan Norhaslinah Binti Asri
Guru Kanan Pentadbiran - Cik Yamuna Periya A/P Vasu
Guru Kanan Hal Ehwal Murid - Puan Shalina Binti Khairuddin
Guru-guru Dan Anggota Kumpulan Sokongan
Puan S. Uma Rani
Encik Bissemi Bin Ismail
Encik Azman Bin Mat Noh
Encik Wan Khairul Ezani Bin Wan Zulkifli
Encik Mohd. Ezuwan Bin Sarian
Encik Haris Fadzillah Bin Abdul Aziz
Cik Khalimatus Sa'adiah Binti Mohamad
Puan Noor Suhaila Binti Azmi (Guru Pemulihan)
Puan Haslinda Binti Othman (Guru Prasekolah)
Puan Suzaina Binti Harun (Pembantu Tadbir)
Cik Mazni Zuhairah Binti Muhammad Malek (Prasekolah)
Biləv
Biləv merupakan sebuah kampung yang terletak di daerah Ordubad, Azerbaijan.
Aprikot
thumb|Gambar buah aprikot yang dikeringkan.
Aprikot ialah buah merangkumi beberapa spesies dalam genus Prunus (serumpun dengan persik dan badam) terutamanya Prunus armeniaca.
Turki merupakan negara pengeluar utama buah ini sebanyak 4.1 juta tan metrik pada 2019 sebanyak 21% pengeluaran keseluruhan dunia diikuti Uzbekistan, Iran, Itali dan Algeria.
Botani
Pokok aprikot merupakan pokok renek kecil dengan daun rimbun, melebar setinggi 8–12 meter; daunnya berbentuk simbol hati, dengan hujung runcing, dan sepanjang 8 cm dan 3–4 cm lebar.
Ia berbunga putih hingga merah jambu. Buahnya menyerupai buah persik baik yang berbulu atau licin, dengan warna daripada kuning hingga warna oren dan kadangkala kemerah-merahan; permukaannya licin dan hampir tanpa bulu. Buah aprikot bersifat drup kerana biji benih tunggal yang besar dan keras dikelilingi isi yang ranum.
Aliran pengeluaran
Berdasarkan pada FAOSTAT, pengeluar utama aprikot (dalam tan metrik) pada tahun 2012 seperti berikut:
thumb|right|Pokok aprikot di tengah [[Cappadocia, Turki]]
Biji Aprikot
Kajian mengenai keberkesanan Vitamin B17 telah pertama kali dilakukan oleh seorang pakar Biokimia yang berdedikasi Dr. Ernest T. Krebs pada tahun 1950. Kajian susulan juga dilakukan oleh pakar kanser Jerman, Dr. Dean Burk di mana di dalam pemerhatian beliau di bawah mikroskop, Vitamin B17 telah dimasukkan ke dalam sel kanser dan mendapati sel-sel kanser tersebut mati dengan cepat sekali.
Penaung kepada produk Farmas Health, Profesor Madya Dr. Syed Zainal Husin Wafa, seorang pakar perubatan berpengalaman dan bekas Ketua Jabatan Anatomi di Fakulti Perubatan UKM mengakui biji aprikot mengandungi kandungan Vitamin B17 paling tinggi berbanding dengan tumbuhan lain serta mampu meningkatkan tahap kesihatan dan seterusnya membantu dalam mengurangkan risiko mendapat penyakit-penyakit kronik metabolik.
Walau bagaimanapun, beliau tidak menggalakkan pengambilan biji aprikot yang mentah kerana dikhuatiri terdedah kepada bakteria, kulat dan radikal bebas sewaktu proses penghantaran dan penyimpanan. Ini boleh menyebabkan keracunan terhadap tubuh badan.
Beliau menggalakkan pengambilan biji aprikot yang telah diproses dan dikapsulkan daripada 100% biji aprikot terpilih mengikut piawaian teknologi farmaseutikal yang tinggi melalui penyelidikan klinikal dan telah mendapat kelulusan dari Biro Farmaseutikal Kebangsaan serta telah didaftarkan oleh Pihak Berkuasa Kawalan Dadah.
Kelebihan Vitamin B17 telah berjaya dibuktikan oleh masyarakat Hunza di Pakistan. Mereka juga menjadikan buah dan biji aprikot sebagai diet utama mereka. Dari bijinya, dihasilkan minyak masak dan losyen muka. Inilah faktor yang menyebabkan kaum ini mempunyai purata umur sehingga 100 tahun .thumb|right|Buah aprikot dikeringkan di tanah di Turki.
Garganvillar
ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Siah Kamar, Asadabad
Siah Kamar, Asadabad merupakan sebuah kawasan yang terletak di Iran.
Madkhun
Madkhun merupakan sebuah kawasan yang terletak di Iran.
Indila
Adila Sedraïa (lahir 26 Jun 1984) atau lagi dikenali dengan nama pentasnya Indila, adalah seorang penyanyi dan penulis lagu Perancis.
Khambhat
Khambhat ialah sebuah bandar dan perbandaran dalam daerah Anand di negeri Gujarat, India.
Demografik 2001
Menurut bancian India pada tahun 2001, Khambhat memiliki bilangan penduduk seramai 80,439. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.
Pendidikan 2001
Menurut bancian India pada tahun 2001 Khambhat memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 56% lelaki dan 44% wanita mampu membaca. 10% dari populasi berusia di bawah 6 tahun. (2001)
Sekolah Kebangsaan Teluk Birah
Sekolah Kebangsaan Teluk Birah atau nama ringkasnya SK Teluk Birah, merupakan sebuah Sekolah kebangsaan yang terletak di Kampong Teluk Birah, Mukim Sungai Durian.
Pada 2009, Sekolah Kebangsaan Teluk Birah memiliki 45 pelajar lelaki dan 36 pelajar perempuan, menjadikan jumlah keseluruhan murid seramai 81 orang. Ia mempunyai seramai 11 orang guru.2009
HMHS Britannic
HMHS Britannic merupakan kapal ketiga dan terbesar dari Kelas-Olympic kapal penumpang untuk syarikat White Star Line. Merupakan kapal adik beradik kepada RMS Olympic and RMS Titanic, dan bertujuan untuk memasuki perkhidmatan sebagai kapal penumpang transatlantik. Dilancarkan sebelum memasuki Perang Dunia Pertama dan telah ditetapkan sehingga pada pembina di Belfast untuk beberapa bulan sebelum meletakkan untuk digunakan sebagai kapal hospital pada tahun 1915. Dalam peranan bahawa kapal ini mengalami sesebuah letupan, yang disebabkan oleh periuk api, berdekatan Kea Channel dari pulau Yunani Kea pada pagi 21 November 1916, dan tenggelam yang mengorbankan 30 nyawa.